CELEX: 62018CA0654
Language: fi
Date: 2020-05-28 00:00:00
Title: Asia C-654/18: Unionin tuomioistuimen tuomio (viides jaosto) 28.5.2020 (ennakkoratkaisupyyntö, jonka on esittänyt Verwaltungsgericht Stuttgart – Saksa) – Interseroh Dienstleistungs GmbH v. SAA Sonderabfallagentur Baden-Württemberg GmbH (Ennakkoratkaisupyyntö – Ympäristö – Jätteiden siirto – Asetus (EY) N:o 1013/2006 – Kirjallinen ennakkoilmoitus- ja -hyväksyntämenettely – Yleiset tietojen antamista koskevat vaatimukset – Liite IIIA – Paperi- ja kartonkiseos – Baselin yleissopimuksen liitteessä IX oleva nimike B3020 – Epäpuhtaudet – Seoksen saastuminen muilla aineilla – Hyödyntäminen ympäristön kannalta järkevällä tavalla)

3.8.2020   
            
            
               FI
            
            
               Euroopan unionin virallinen lehti
            
            
               C 255/4
            
         
      Unionin tuomioistuimen tuomio (viides jaosto) 28.5.2020 (ennakkoratkaisupyyntö, jonka on esittänyt Verwaltungsgericht Stuttgart – Saksa) – Interseroh Dienstleistungs GmbH v. SAA Sonderabfallagentur Baden-Württemberg GmbH
      (Asia C-654/18) (1)
      
      (Ennakkoratkaisupyyntö - Ympäristö - Jätteiden siirto - Asetus (EY) N:o 1013/2006 - Kirjallinen ennakkoilmoitus- ja -hyväksyntämenettely - Yleiset tietojen antamista koskevat vaatimukset - Liite IIIA - Paperi- ja kartonkiseos - Baselin yleissopimuksen liitteessä IX oleva nimike B3020 - Epäpuhtaudet - Seoksen saastuminen muilla aineilla - Hyödyntäminen ympäristön kannalta järkevällä tavalla)
      (2020/C 255/04)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Stuttgart
      
         Pääasian asianosaiset
      
      
         Kantaja: Interseroh Dienstleistungs GmbH
      
         Vastaaja: SAA Sonderabfallagentur Baden-Württemberg GmbH
      
         Tuomiolauselma
      
      
                  1.
               
               
                  Jätteiden siirrosta 14.6.2006 annetun Euroopan parlamentin ja neuvoston asetuksen (EY) N:o 1013/2006, sellaisena kuin se on muutettuna 10.11.2015 annetulla komission asetuksella (EU) 2015/2002, 3 artiklan 2 kohdan a alakohtaa on tulkittava siten, että sitä ei sovelleta paperista, kartongista ja paperituotteista koostuvaan jäteseokseen, jonka jokainen jätejae kuuluu johonkin vaarallisten jätteiden maanrajan ylittävien siirtojen ja käsittelyn valvontaa koskevan yleissopimuksen, joka allekirjoitettiin Baselissa 22.3.1989 ja hyväksyttiin Euroopan yhteisön puolesta 1.2.1993 tehdyllä neuvoston päätöksellä 93/98/ETY, liitteessä IX, joka on sisällytetty kyseisen asetuksen liitteessä V olevan 1 osan luetteloon B, olevan nimikkeen B3020 kolmesta ensimmäisestä luetelmakohdasta ja joka sisältää enintään 10 prosenttia epäpuhtauksia.
               
            
                  2.
               
               
                  Asetuksen N:o 1013/2006, sellaisena kuin se on muutettuna asetuksella 2015/2002, 3 artiklan 2 kohdan b alakohtaa on tulkittava siten, että sitä sovelletaan tällaiseen jäteseokseen, jos yhtäältä kyseinen seos ei sisällä aineita, jotka kuuluvat mainitun yleissopimuksen liitteessä IX, joka on sisällytetty kyseisen asetuksen liitteessä V olevan 1 osan luetteloon B, olevan nimikkeen B3020 neljänteen luetelmakohtaan, ja jos toisaalta mainitun asetuksen liitteessä IIIA olevassa 1 kohdassa asetetut edellytykset täyttyvät, mikä ennakkoratkaisua pyytäneen tuomioistuimen on tutkittava.
               
            
         (1)  EUVL C 35, 28.1.2019.